Esmu Vinisiuss Žuniors. Sāku spēlēt Madrides Real 2018. gadā.
VINISIUSS ŽUNIORS FENOMENS
Ko vajag, lai kļūtu par zvaigzni
pasaules slavenākajā klubā?
Citu valsti, citas tradīcijas, citu valodu.
To visu viņš ieguva vēl pusaudža gados.
- Kā iet? - Labi.
- Esi priecīgs? - Ļoti.
Pirms viņš sāka spēlēt Madrides Real,
mēs teicām: "Esi gatavs, jo šis nav šāds tāds klubs.
ROBERTO KARLOSS REAL LEĢENDA
Tu spēlēsi pasaules labākajā klubā.
Tu dalīsi ģērbtuvi ar pasaules labākajiem spēlētājiem
un iziesi Bernabeu stadionā pie labākajiem līdzjutējiem pasaulē."
Vinisiuss ieradās Madrides Real, tikko kļuvis 18 gadus vecs.
Šis būs ļoti skaists stāsts.
Viņš ir ļoti jauns spēlētājs, bet viņam pietiek pieredzes...
RONALDU NAZARIU MADRIDES REAL LEĢENDA
...lai spēlētu Madrides Real.
Sākumā būs grūtāk,
bet es vēlu viņam vislabāko.
Un mēs visi viņam palīdzēsim.
Mana šausmīgā balss!
Vinisiuss jau sen bija perspektīvs spēlētājs.
Viņa atvešana no Brazīlijas maksāja dārgi...
DERMOTS KORIGANS
...bet viņš kaut kā neiekļāvās komandā.
Viņam trūka savaldības, ko vajag vadošajam uzbrucējam.
Viņš spēlēja nekonsekventi, un visvairāk viņu iegāza
pēdējais lēmums vārtu priekšā, tas pēdējais punkts.
SEMRA HANTERE LALIGA MODERATORE
Sist vai piespēlēt? Ko darīt?
PAKO GONSALESS
Viņam pārmeta: "Viņš ātri skrien, bet nekoncentrējas.
Neprot izvēlēties. Sit, kad jāpiespēlē. Bet, kad jāsit..."
Šaubas par viņa spējām vairojās...
2019. GADA 5. MARTS
...un jaunajam brazīlietim neveicās arvien vairāk.
Vinisiusu uz diviem mēnešiem izsit no ierindas sarauta potītes saite.
Pēc pusgadu ilgas nogurdinošas rehabilitācijas
pusaudzis gatavojās atgriezties,
apņēmies pierādīt, ka ir ne tikai labā formā,
bet arī iederas komandā.
PĒC 6 MĒNEŠIEM
Un Vinisiuss kā īsta topošā zvaigzne
ļauj par sevi spriest pēc darbiem.
Kross Vinisiusam.
Viens pret Liljo. Vinisiuss.
- Vinisiuss sit. Vārti! - Izcili vārti!
Vinisiuss Žuniors!
Man tas bija nozīmīgs brīdis,
jo tie bija pirmie vārti pēc traumas
un es izjutu lielu spiedienu.
VINISIUSS Ž UZBRUCĒJS
Tāpēc domāju, ka šie svarīgie vārti palīdzēja nomierināties
un aizvadīt labu sezonu.
- Vārtus gūst Vinisiuss... - Žuniors!
Ticis uz kājām,
Vini strauji parādīja spējas, ko Madride bija viņā pamanījusi
jau agrā jaunībā.
Vinisiusa Žuniora priekšā ir tukši vārti. Vinisiuss Žuniors!
3-2, Madrides Real!
It kā piepeši smadzenēs kaut kas būtu pārslēdzies.
Pēkšņi viņš bija mierīgs. Ja soda laukumā saņēma bumbu,
viņš nesteidzās, izvēlējās labāko vietu un guva vārtus.
Viņš atrod vārtus, bet, kad neatrod,
tad palīdz 60-65 % Madrides Real uzbrukumu.
Izvairās no četriem spēlētājiem. Tas ir, d***, cik skaisti.
Viņš ir patiesi īpašs spēlētājs.
Gan darbā ar bumbu, gan fiziski.
Atceros interviju ar Vinisiusu...
VIENMĒR TEV TICAM LAI DIEVS SVĒTĪ
...kurā viņam jautāja, kāpēc tagad gūst vārtus,
ko neguva iepriekš.
Un viņš atbildēja ģeniāli vienkārši, ko ne vienmēr novērtējam.
SIDS LOVS
Viņš teica: "Tolaik es biju jaunāks."
Es ierados spēlēt 18 gadu vecumā.
Gadu biju nospēlējis vienā no Brazīlijas lielākajiem klubiem.
Tad ierados slavenākajā klubā pasaulē ar vislabākajiem spēlētājiem.
Protams, bija grūti sasniegt to līmeni, kurā esmu tagad.
Bet es gribu tāpat turpināt, palīdzēt komandai
un šosezon sasniegt lielas lietas.
- Par ko Vinisiuss sapņo? - Izcīnīt Čempionu kausu ar Madrides Real.
Kurtuā!
NEIESPĒJAMI
NETICAMI
Benzemā!
Ārprāts!
Vārti!
BENZEMĀ
MODRIČS
- Luka... - Modričs!
LEĢENDĀRI
Vārti!
MAĢISKI VĀRTI
Vinisiuss Žuniors!
LĪDZ GALAM
Lai būtu labākie pasaulē,
komandai jāuzvar UEFA Čempionu līgā.
DEIVIDS BEKHEMS MADRIDES REAL LEĢENDA
Un neviens klubs nav pacēlis gaisā šo grūti iegūstamo kausu biežāk
kā Madrides Real.
Bet ceļš pretī bezprecedenta 14. titulam būs tik ērkšķains kā nekad.
Lai vēlreiz to izcīnītu,
Madridei vajadzēs nelokāmu ticību saviem spēkiem
un savas 120 gadus ilgās vēstures maģiju.
Tas ir gandrīz neiespējams uzdevums.
Bet šis nav parasts klubs.
Šis ir Madrides Real.
MANČESTRA LIELBRITĀNIJA
Pagājušas nepilnas divas nedēļas kopš Madrides uzvaras pār Čelsiju.
Bet svinības sen ir beigušās.
Tagad jākoncentrējas nākamajam šķērslim
cīņā par Čempionu līgas kausa iegūšanu
14. reizi, uzstādot rekordu.
Un šis būs līdz šim smagākais pārbaudījums.
ETIHAD STADIONS
MANČESTRAS CITY
Viņus no vietas finālā šķir klubs,
kam jākļūst par Anglijas Premjerlīgas čempioniem,
Mančestras City.
Skaists stadions.
Redzēs, vai uzvarēsim. Divreiz esmu šeit spēlējis, bet neesmu uzvarējis.
Cerams, trešajā reizē izdosies.
Cik reižu dienā to izpildi, Karīm?
Kā kuru dienu. Nav noteikta skaita.
Līdz sāk sāpēt.
Skaists mačs. Spēle pret City ar vienu no labākajām komandām...
DANIJS KARVAHALS AIZSARGS
...Čempionu līgas pusfinālā ir īpašs notikums.
Gaidāmo cīņu
var saukt arī par īpašu.
Citi to varētu saukt par "neiespējamu".
Agvero! Satriecoši!
Mahrezs! Ak, cik krāšņi!
Kevins de Bruine! Gindogans!
Mančestras City vada Peps Gvardiola,
Madrides Real senais ienaidnieks, kopš pats spēlējis laukumā
un vēlāk trenējis Barselonu.
Starp viņiem nav siltu jūtu, un nu Gvardiola vada
vienu no planētas izcilākajām un bagātākajām komandām.
Mančestras City futbols Pepa Gvardiolas vadībā...
PĪTERS DRURIJS CBS KOMENTĒTĀJS
...ir fenomenāls, tas ir kaut kas ļoti skaists.
Viņi ir kā radīti, lai kļūtu par Eiropas čempioniem.
Bet pat Peps atzīst,
ka Madrides Real piemīt kaut kas unikāls.
Tā nav veiksme. Cilvēki domā: "Viņiem paveicās."
PEPS GVARDIOLA MAN CITY TRENERIS
Viņi nebaidās no bumbas.
Kad citas komandas zaudē ar 0-3, tās baidās no bumbas, viņi ne.
Viņiem piemīt pašapziņa, ko piešķir prasme spēlēt.
GVARDIOLAS ZILIBALTĀ ARMIJA
2022. GADA 26. APRĪLIS
UEFA ČEMPIONU LĪGA MANČESTRAS CITY - MADRIDES REAL
PUSFINĀLA PIRMĀ SPĒLE
Mačā satiekas Madrides komanda, kas joprojām ir tapšanas stadijā,
un jaunais futbola pasaules milzis.
Uzmanības centrā ir arī divi vīri, kuri ārpus laukuma ir tikpat lieli draugi
kā sāncenši laukumā.
Čempionu līgas pusfināla pirmā spēle.
Mančestras City, Madrides Real.
Spēle sākas maksimāli labvēlīgi
Mančestras City.
Mahrezs.
Joprojām Mahrezs.
Iesit bumbu soda laukumā. Spožu sitienu ar galvu
raida Kevins de Bruine.
Divas minūtes pēc spēles sākuma City jau atklāj rezultātu.
Grīlišs raida bumbu soda laukumā, Žezuss uztver.
Skaisti izvairās. City atkal gūst vārtus. Gabriels Žezuss!
Divu vārtu starpība pirmajās 10 minūtēs.
Madrides Real uzbrucis viesulis.
Mačs strauji pavērsās mums par sliktu.
City uzbrūk, Mahrezs ir vietā.
Viņš ir brīvs soda laukuma vidū.
Sit vārtos. Netrāpa!
Mēs centāmies spēlēt, bet neko daudz nevarējām izdarīt.
RODRIGO GOEŠS UZBRUCĒJS
Mančestras City šovakar dominē.
Los Blancos par laimi,
viņu rindās ir spēlētājs, kuram grūtības piešķir spēku.
Mendī ar bumbu.
Benzemā uztver. Kādi vārti!
Un Madrides Real ir atguvis vienus vārtus.
Karīms Benzemā!
Karīms guva otros vārtus. Tas mūs mazliet atdzīvināja,
bet visa spēle viesos bija ļoti smaga.
Un tūliņ kļūs vēl smagāka.
Fernandiņu.
Fodens neviena nepamanīts pašā centrā.
Un Mančestras City atgūst savu divu vārtu pārsvaru.
Un pie kā Madride vēršas šajā nestundā?
Tikai pie Vinisiusa Žuniora.
Pie puikas no Brazīlijas, kurš vienmēr saož vārtus.
Vinisiuss lieliski uztver bumbu.
Skrien uz priekšu.
Vinisiuss raida bumbu vārtos!
Brīnišķīgs nobeigums!
Kāda spēle šeit, Mančestras stadionā!
Bieži izmantoju šo paņēmienu, bet ne no tik liela attāluma.
Un ne pret tik izcilu komandu kā City.
Vieni no maniem skaistākajiem un nozīmīgākajiem vārtiem.
Šajā spēlē pret City bija visas iespējamās emocijas -
starpgadījumi, negadījumi, traki pavērsieni, viss iespējamais.
Bet, tiklīdz Madride sāka pārņemt iniciatīvu,
to ķēra vēl viens zibens spēriens.
Tiesnesis ļauj turpināt spēli.
Ak, kāds Bernardo Silvas trieciens!
Tieši augšējā stūrī, kur Kurtuā netiek klāt.
Un drāma ar to vēl nebeidzās.
Kross izpilda brīvsitienu. Spēle ar roku?
Skaidri redzams, ka bumba aizskar Laportes roku.
Desmit minūtes pirms spēles beigām - 11 m soda sitiens.
Šķiet, vienīgais, kas šajā vistrakākajā mačā
vēl nebija noticis.
Ja kāds cilvēks spēj saglabāt vēsu prātu,
kad visi apkārt trako, tad tas ir Karīms Benzemā.
Bet naidīgi noskaņota pūļa priekšā noteikti pat viņš izjuta spiedienu.
PIRMS 6 DIENĀM
Benzemā pret Erreru.
Un vārtsargs uzmin pareizi.
Madrides Real nopelna vēl vienu 11 m soda sitienu.
Un atkal Errera atvaira Karīma Benzemā sitienu!
Iepriekšējā spēlē pret Osasunu man bija divi 11 m soda sitieni,
bet vārtsargs abus atvairīja.
Sak: "Varbūt viņš nav līmenī.
Varbūt viņš zaudējis pašapziņu."
Sitīs Benzemā.
Tagad vai nekad.
Nu, vai nebija lieliski?
Dzelzs nervi. Rezultāts pašlaik ir 4-3.
Tie vārti viņiem parādīja, ka mēs tiešām esam pārliecināti par sevi.
KARĪMS BENZEMĀ UZBRUCĒJS
Iesitot šo 11 m soda sitienu, viņš mums rādīja:
"Jābūt drosmīgiem, lai sasniegtu savus mērķus."
DĀVIDS ALABA AIZSARGS
Šis 11 m soda sitiena stils,
kad bumbu ar augstu sitienu nekaunīgi raida vārtu centrā,
pazīstams kā Paņenka...
UEFA EIROLĪGAS FINĀLS
...un to izpilda tikai vispašpārliecinātākie un pārdrošākie futbolisti.
Tas ir vēstījums Madrides pretiniekiem:
"Mēs nebaidāmies. Esam nākuši uzvarēt."
Es tā situ, jo mačs bija ļoti svarīgs
un es zināju, ka līdzjutēji to ilgi atcerēsies.
UEFA ČEMPIONU LĪGA
GALĪGAIS REZULTĀTS
Mačs beidzās ar Madrides Real sakāvi.
Bet pirms atbildes spēles, kurai bija jānotiek pēc nedēļas,
noskaņojums abās nometnēs bija atšķirīgs.
TONIJS ROSS PUSSARGS
Mēs zaudējām tikai ar 3-4, lai gan būtu varējuši zaudēt ar 10-1.
Domāju, ka kopumā City valdīja neapmierinātība.
Mēs spēlējām visu laiku.
Varbūt vajag labāk aizstāvēties vai varbūt var teikt,
ka jāpaļaujas uz veiksmi. Bet mēs spēlējām.
Nav nekādu sūdzību ne par rezultātu, ne par sniegumu.
Ne par ko.
Čempionu līgas dramatiskajos notikumos
Madrides Real nedrīkst izlaist no acīm arī balvu pašu mājās.
2022. GADA 30. APRĪLIS
Uzvara Spānijas LaLiga nav nekāds nieks.
Un Los Blancos no titula šķir tikai viena uzvara.
Marselu ir lielisks soda laukumā.
- Sitiens! - Rodrigo gūst vārtus!
Jāspēlē ļoti konsekventi, lai uzvarētu LaLiga.
Komanda visu sezonu spēlēja ļoti augstā līmenī.
Tāpēc pirms pēdējām četrām spēlēm jau bijām uzvarējuši līgā.
LUKASS VASKESS AIZSARGS
Vini saspēlējas ar Karīmu!
Rezultāts 4-0!
GALĪGAIS REZULTĀTS
Uzvarēt Spānijas līgā ir ļoti grūti.
Daudzi komandā spēlēja LaLiga pirmo reizi.
MARSELU MADRIDES REAL
Tāpēc sajūta bija īpaša.
Madrides Real izcīna vēl vienu LaLiga titulu!
ČEMPIONI
Laiks svinēt? Jā.
Bet ar vienu aci skatoties uz izšķirošo atbildes spēli pret Man City...
MADRIDES REAL LALIGA UZVARĒTĀJI
...cīņas mājās un Eiropā ir rūpīgi jāsaskaņo.
Līdzjutēju atbalstu mums vajag kā nekad.
Un mēs paveiksim kaut ko maģisku - uzvarēsim!
PĒC 2 DIENĀM
ATSPĒLĒŠANĀS
UEFA KAUSA PUSFINĀLS
Pēc pirmās spēles pret City
mēs samontējām video, lai parādītu spēlētājiem,
cik daudz reižu klubs gadu gaitā atspēlējies.
KARLO ANČELOTI MADRIDES REAL TRENERIS
Galvenokārt, lai pateiktu: "Re, tas ir iespējams. Īpaši šajā klubā."
VĀRTI
Šajā stadionā bijis daudz neaizmirstamu brīžu.
BUTRAGENJO REAL LEĢENDA
Daudzi teiktu - teju neiespējamu brīžu.
Vēlos pateikties līdzjutējiem par to, kā viņi izturas pret mums.
Nekad nepadodamies, cīnāmies līdz galam.
Tādi mēs, Madrides Real spēlētāji, esam.
RAULS GONSALESS REAL LEĢENDA
MADRIDES REAL PILSĒTIŅA TRENIŅU CENTRS
Madrides spēlētājiem jāgūst maz iespējams pārsvars
pusfināla spēlē pret Mančestras City.
Ne visi ir pārliecināti, ka viņi to var.
Viņi tic sev. Viņiem ir veicies.
Un veiksmei šajā spēlē ir nozīme.
Viņiem ir jātic, ka izdosies kaut ko panāk.
Es smejos, jo neiespējami iedomāties, ka Madrides Real uzvar Čempionu līgā.
MADRIDE SPĀNIJA
Atdot uzvaru pretiniekiem
un tad brīnumaini atspēlēties.
Viņiem tas izdevies divreiz.
Nevar gaidīt, ka tas notiks atkal.
Bet tieši to gaida Madrides Real līdzjutēji.
Mēs redzējām daudzos cilvēkus, kas mums uzgavilēja, ticēja mums.
Visi spēlētāji, izvilkuši telefonus, filmē.
Apbrīnojami.
Redzot, ka maza meitenīte sauc "Sarauj!",
nevar neizjust saviļņojumu.
Vieni vārti izlīdzinātu rezultātu.
Bet, lai tiktu finālā,
Madridei vajadzēs divus.
2022. GADA 4. MAIJS
PUSFINĀLA ATBILDES SPĒLE
Laipni lūdzam Bernabeu stadionā!
Laipni lūdzam Čempionu līgas pusfināla atbildes spēlē!
Laipni lūdzam spēlē Madrides Real pret Mančestras City!
Uzreiz pēc sākuma svilpes komandas metas niknā cīņā.
Skaista piespēle Karvahalam, kurš...
- Karīms sit pāri vārtiem! - Vai nebija skaisti?
Karīms soda laukumā.
Sitiens prom no vārtiem, bumba pie Vinisiusa... Garām!
Bet City tas nenobiedē.
Un Tibo Kurtuā vārti drīz nonāk aplenkumā.
Bumba augstu gaisā. Kazemiru cenšas panākt.
Uzmanību - Fodens sit!
Kurtuā pārtver!
PIRMAIS PUSLAIKS
Pēc pirmā puslaika - 0-0,
un spēlētāji iet uz ģērbtuvēm.
Sarauj, puiši!
Madrides Real atkal un atkal uzbrūk,
bet vārti, kā nedodas rokā, tā nedodas.
Karvahala sitiens uz tālo vārtu stabu.
- Neticami! - Garām! Vinisiuss!
Karlo Ančeloti
meklē iedvesmu uz rezervistu soliņa.
Rodrigo!
Bet izrāviens izdodas City.
Bernardo Silva ir gandrīz brīvs.
Milzīgs caurums Madrides aizsardzībā. Načo piespēlē Gindoganam.
Gindogans soda laukumā. Kur lido bumba?
Vārti! Lieliski Mahreza vārti.
17 minūtes pirms spēles beigām
Madridei vajag divus vārtus, lai panāktu neizšķirtu
un spēle turpinātos papildlaikā.
Pēc viņu vārtiem
viss stadions sāka atbalstīt mūs.
FEDE VALVERDE PUSSARGS
Tas deva mums spēku turpināt cīņu līdz galam.
Varēja just, ka līdzjutēji mūs skubina
vairāk nekā parasti.
Tāpēc mēs sākām ticēt, ka tiešām to spējam.
Tāda ir Madrides Real daba. Mēs nekad nepadodamies.
Rezultāts ir viņiem nelabvēlīgs,
bet Ančeloti sūta laukumā jaunos censoņus.
Rodri Kanselu. Kanselu sit vārtos!
Tas bija mēģinājums gūt vārtus.
City mēģina noslēgt maču.
Bet Kurtuā uztur Madrides cerību dzīvu.
Tie izglābtie vārti bija īpaši. Iepriekš...
TIBO KURTUĀ VĀRTSARGS
...mēs daudz trenējām bumbas atsišanu ar kājām,
jo Mančestras City patīk uzbrukt vārtu priekšā viens pret vienu.
Tāpēc, jā, jāstrādā ar kājām.
Pirmajā brīdī, šķiet, neviens nedomāja, ka es pieskāros bumbai.
Bet, ja skatās šajā rakursā, tas bija izšķiroši sitiena atvairīšanā.
Domāju, ja nebūtu tai pieskāries ar savām garajām kājām,
būtu iesisti vārti, un spēle galā.
Tāpēc tas bija īpašs moments, lai saglabātu ticību.
Madrides Real nepadodas,
lai gan tas šķiet neiespējami.
Karvahals ar bumbu, piespēlē Karīmam Benzemā.
Karīms soda laukumā!
Marko Asensio netiek klāt.
89. minūtē
varbūtība, ka City tiks tālāk, bija 99 %, ka Madrides Real- 1 %.
FILIPO RIČI
Bet tādai komandai kā Madrides Real...
LĪDZ SPĒLES BEIGĀM 1 MINŪTE
...pietiek ar vienu procentu.
Kamavinga. Kamavinga mērķē uz tālo vārtu stabu.
Karīms Benzemā!
- Vārti! Vārti! - Es teicu!
Deviņas minūtes! Mums ir vismaz deviņas minūtes! Sarauj!
Es centos palīdzēt Rodrigo.
Domāju, tā bija laba rezultatīva piespēle.
Un atkal tas deva mums drosmi cīnīties tālāk.
Nebija laika līksmot.
Bija jācenšas gūt vēl vienus vārtus.
Un te pieslēdzās Bernabeu maģija.
Līdzjutēji skubināja mūs uz priekšu.
Pēc gūtajiem vārtiem bija atlikušas sešas minūtes.
Un līdzjutēji izlika visu.
Tas apgrūtina spēli pretiniekiem.
Neticami! Lai kas arī notiktu,
šī komanda nekad nepadodas!
Pat ja ļimst kājas, ar līdzjutēju atbalstu
sirds sāk pukstēt straujāk, un tu turpini skriet.
Pretinieks sāk šaubīties, un stadions ir mūsu pusē.
Tad pretinieks saprot,
ka nespēlē pret 11, bet pret 80 011, bet ir par vēlu.
HOAKINS MAROTO
Daudzi man jautā: "Kā tas ir?"
Es nevaru paskaidrot. Tur ir jābūt. Tas ir jāizjūt.
Šajā vietā notiek tas, kas parasti nenotiek.
- Rodrigo piespēlē Militau. Pārāk stipri. - Nekas. Sarauj. Raidi precīzi, Karva.
Militau piespēlē Karvahalam. Varbūt izdosies piespēlēt no sāniem!
- Vārti! Vārti! Vārti! - Vārti! Vārti! Vārti!
Vai nebija lieliski?
- Spoži! - Madridei vārti!
Pilnīgi vājprātīgas izjūtas, tik spēcīgas emocijas,
ka mēs metāmies uz visām pusēm un sākām priecāties kopā ar publiku.
Tas parāda, cik svarīgi mums bija šie vārti.
Nenormālas emocijas, jo divu minūšu laikā bija gūti divi vārti.
Viss! Madridei izdevies iegūt papildlaiku!
Deviņdesmitajā minūtē viņi bija zaudējuši!
Tiks spēlēts papildlaiks.
Abām komandām pietiktu ar vieniem vārtiem, lai izcīnītu vietu finālā...
PAPILDLAIKS
...un atstātu pretinieku tukšā.
Kurtuā sit, un Kamavinga ir priekšā.
- Skrien! Skrien! - Viņš piespēlē Rodrigo.
Rodrigo spēlē atpakaļ...
- Pārkāpums! Pārkāpums! - Pārkāpums! Pārkāpums!
- Pārkāpums! - Pārkāpums!
Vēl viens 11 m soda sitiens. Vēl viens svarīgs brīdis.
Tas pats Benzemā.
Benzemā pie bumbas. Edersons vārtos.
Karīms ieskrienas!
Vārti! Vārti, vārti, vārti, vārti...
Karīms gūst vārtus! 3-1!
Madrides Real pirmo reizi izvirzās vadībā.
Tagad tikai tāds sīkums kā veselas 25 minūtes
jānosargā pārsvars pret neganto Mančestras City.
Tas ir komandas darbs jaunāko spēlētāju vadībā,
kurus no soliņa atbalsta veterāni.
Luka, Karīms, Kazemiru, Tonijs, Marselu.
Pieci veči, vai ne? Veterāni.
Bet laukumā ir Vinisiuss, Rodrigo, Fede, Kamavinga, Sevaljoss...
Puikas! Un mēs viņus atbalstījām.
Labākais veids, kā paskaidrot, cik brīnišķīgs ir futbols.
- Kurtuā piespēlē Rodrigo! - Aiziet!
Madrides Real ir uzvarējis!
GALĪGAIS REZULTĀTS
Lai dzīvo Madrides Real vēsture! Lai dzīvo Madrides Real ģerbonis!
Lai dzīvo Madrides Real līdzjutēji!
Lai dzīvo Madrides Real!
Pēc spēlēm pret PSG, pret Čelsiju
viņi to šovakar paveica, lai gan bija iedzinējos!
Visi labie, pieredzējušie spēlētāji bija laukuma malā. Sasniegt rezultātu...
STĪVS MAKMANAMANS BIJ. FUTBOLISTS
Es apskāvu Vini par visu, ko bijām pārdzīvojuši.
Abi ieradāmies klubā ļoti jauni, 18 gadu vecumā.
Visi grūtie brīži bija atveduši mūs līdz šim mirklim.
Tas tiešām bija skaists mirklis.
Esmu spēlējis pret Rodrigo kopš 13, 14 gadu vecuma.
Mēs vienmēr esam bijuši labi draugi, esam tuvi.
Kad esam sasnieguši kaut ko svarīgu,
domāju, ir skaisti nosvinēt to kopā.
Vieniem spēlētājiem šis būs pirmais fināls mūžā.
- Citiem - piektais. - Aiziet! Sarauj!
Bet prieks ir vienāds visiem, pat trenerim un prezidentam.
Paldies, ka pasauci mani atpakaļ, prezident.
Es tevi mīlu.
Kāpēc neiesiti trešos vārtus?
Kā tas iespējams?
MADRIDE SPĀNIJA
72 STUNDAS PIRMS ČEMPIONU LĪGAS FINĀLA
Neraugoties uz svinībām,
spēlētāji zina, ka brīnumainā atspēlēšanās būs bijusi veltīga,
ja viņi neuzvarēs finālā un neturēs rokā kausu.
Mēs esam tur, kur gribējām būt.
Visu sezonu esam smagi strādājuši, lai tur nokļūtu.
Laiks pievērsties uzvarai finālā.
Mēs esam ceļā uz lidostu. Uz Parīzi pēc 14. kausa. Aiziet!
48 STUNDAS PIRMS ČEMPIONU LĪGAS FINĀLA
Pēc deviņiem intensīvu sacensību mēnešiem
ar Čempionu līgas finālmaču beidzas Eiropas futbola sezona.
Laukumā izies tikai 11 spēlētāji,
bet viņus tik tālu aizvedusi visa vienība.
Gan sasniegumi, gan spriedze visiem tiek vienādi.
PARĪZE FRANCIJA
Vēl viens *** fināls. Izskatās...
***, kā man tā trūka.
Skatījos instagramā Liverpūles video -
***, viņi arī ir izcili.
Bet, skatoties uz mums, domāju, ka viņi ir ***.
- Domāju, ka tas ir abpusēji. - Viņi ir vairāk ***.
- Ko? - Viņi ir vairāk ***.
Ja sezonas pirmajā LaLiga spēlē ir spriedze,
tad iedomājieties, kāda spriedze ir Čempionu līgas finālā.
24 STUNDAS PIRMS ČEMPIONU LĪGAS FINĀLA
Spēle notiks Parīzes Stade de France.
Pretinieki ir seškārtējie Čempionu līgas uzvarētāji Liverpūle.
Liverpūli uzskata
par visvēsturiskāko, vistradicionālāko Premjerlīgas komandu.
Otrs klubs, kuram tāpat kā Madridei bijuši spoži panākumi Eiropas kausā...
ALEKSS KIRKLENDS
...un Čempionu līgā.
Liverpūle ir Eiropas čempioni!
Jirgens Klops bijis fenomenāls menedžeris,
ievedis viņus jaunā slavas laikmetā.
Viņi ir ātri pretuzbrukumā. Viņi spēlē vertikāli.
Tas jāņem vērā. Un mēs esam... Nav tā, ka...
Nav tā, ka mēs nezinātu, ko darīt.
Centīsimies nodarīt viņiem pāri.
Pasaules klases komanda ar pasaules klases treneri,
ar vispieredzējušāko menedžeri šajā turnīrā
ir smags pretinieks, tas ir skaidrs, bet...
JIRGENS KLOPS LIVERPŪLES TRENERIS
...mēs noteikti mēģināsim. Tas arī viss.
Liverpūles uzbrucējam Mo Salāham šis fināls ir vairāk nekā īpašs.
Tas ir personisks.
Kā daudzi, iespējams, atceras,
pirms dažiem gadiem viņi tikās finālā Kijivā, Ukrainā.
Un Madrides Real uzvarēja.
Mo Salāham, kurš pameta laukumu ar traumu, tas palika kā dadzis acī,
viņš gribēja atkal spēlēt pret Madrides Real.
Un viņš to publiski paziņoja medijiem.
MOHAMEDS SALĀHS MUMS JĀNOKĀRTO RĒĶINI.
Mēs redzējām tavu tvītu. Jums jānokārto rēķini.
Madrides Real ir finālā.
Šķiet, mēs te sēdējām pirms četriem gadiem pirms tā fināla.
Un, protams, tev tas beidzās ļoti nelaimīgi.
Vai tu tagad gribi atriebties Madridei? Vai tā tu to uztver?
MO SALĀHS LIVERPŪLES SPĒLĒTĀJS
Jā. Es saprotu, kā mēs zaudējām finālā. Mums visiem tā bija skumja diena.
Bet, jā, es domāju, ka pienācis laiks atriebties.
12 STUNDAS PIRMS ČEMPIONU LĪGAS FINĀLA
Pirms pirmā Čempionu līgas fināla
nemiers var būt ļaunākais ienaidnieks.
Es jūtu lielu spriedzi, lielu spriedzi pirms mačiem.
Tagad es ar to cīnos citādi. Esmu mierīgāks un cenšos gūt prieku.
Bet tolaik es neparko nespēju atslābināties.
Es ļoti nervozēju.
Nemelošu. Katru nakti rāpoju pa sienām.
Ja uzvarēsim Čempionu līgā, pēc spēles apskriešu apkārt laukumam.
Jaunākajiem spēlētājiem par laimi,
Madrides pieredzējušie veterāni zina, kā nomierināt nervus.
Daudziem spēlētājiem, Vinisiusam, Rodrigo, Kamavingam, Fedem,
šis bija pirmais Čempionu līgas fināls, tāpēc ir normāli nervozēt vairāk
nekā piektajā vai sestajā finālā.
Jautāju Tonijam, cik finālos viņš spēlējis.
Viņš atbildēja - piecos, es teicu: "Tad jau tu jūties mierīgs."
Ja nervozē arī laukumā, tas nepalīdz.
Ja nervozē pirms spēles,
tas ir pavisam normāli, jo spēle ir svarīga.
Rodrigo, Mili un es runājām ar viņu pirms spēles.
Viņš mūs nomierināja. "Nē, šis ir tāds pats mačs kā citi.
Pēc visām līdzšinējām smagajām spēlēm
svarīgākais, ka Madrides Real spēlētāji prot spēlēt."
- Jā. Ļoti labi. - Karīm, tikai mieru, labi?
- Ak kungs. - Tikai mieru.
Spriedzes un nervozitātes dēļ
mēs daudz runājām par to, ka jāizbauda mirklis.
Jāapstājas. Jāpadomā. Jāsaskatās.
Šis nav individuālais sports.
Šī ir komandas spēle. Mēs visi kopā spēlējam, lai uzvarētu.
Aiziet! Jā.
Mēs bijām atslābuši, mierīgi. Visi kopā smējāmies.
Labi pavadījām laiku pirms gaidāmās spēles.
Man dažas dienas pirms fināla patīk atpūsties.
Todien kopā ar komandas biedriem man bija ļoti labi.
Viss bija pozitīvi, labi.
NAČO FERNANDESS AIZSARGS
Kad jādodas kaujā, ja tā var teikt,
šādi brīži ir tiešām nozīmīgi.
Mēs pat kārtis pārvērtām par komandas spēli.
Domāju, ka tas ir skaists skats.
Aiziet! Labi. Jā.
Aiziet, puiši!
Tas ir arī brīdis, kad parunāt ar ģimeni.
Vai tu lidmašīnā ēdīsi arī otru pastu?
- Jā. - Kāpēc?
- Atā! - Mīlu tevi.
Ko tu teici?
Kamēr vieni spēlētāji atpūšas,
citi izpilda pēdējā brīža mājasdarbus.
Pēdējais darbs pirms spēles ir izskatīt pret mani raidīto
soda sitienu video.
Jāpastudē vēl.
Ja kādam šajā finālā ir nenokārtoti rēķini,
tad tas ir Tibo Kurtuā.
Visi, kas stājušies pretī Madrides Real,
zina, ka viņi uzvar katrā finālā.
Tāpēc domāju, ka esmu vēstures pareizajā pusē.
Jāatceras, ka 2014. gadā viņš spēlēja Madrides Atlético,
kad Madrides Atlético spēlēja pret Madrides Real.
Un viņš bija zaudētāju pusē.
Viņam ir ļoti svarīgi izcīnīt Eiropas kausu.
Tā ir gandrīz personiska vainas izpirkšana.
Mani sauc Tibo Kurtuā. Sāku spēlēt Madrides Real 2018. gadā.
TIBO KURTUĀ
MŪRIS
Pagaidi šeit, mēs dosim zīmi.
- Labi, vari iet. - Jā? Labi.
Pirmajā iepazīstināšanas reizē
un pirmajā spēlē ir tiešām īpaša sajūta.
Bērnībā par to sapņo. Īpaši es, būdams no Beļģijas,
necerēju, ka man būs izdevība spēlēt pasaules slavenākajā klubā
Madrides Real.
Šodien es piepildu sapni. Nevarat iedomāties, cik esmu laimīgs.
Tikai tie, kas mani labi pazīst, saprot, cik smagi esmu tā dēļ strādājis.
Es esmu bijis pretējā pusē un zinu, kā ir spēlēt pret Madridi.
Es gribu būt šī ģerboņa un tā vērtību cienīgs.
KURTUĀ
- Priecājos tevi redzēt. - Liels paldies.
Tev vajadzētu spēlēt basketbolu, ne?
Tev jābūt vienīgi vārtsargam vai centra aizsargam.
Kā cilvēkam ar tādu augumu un ķermeņa uzbūvi
viņam ir lieliska koordinācija, un es teiktu - kā vārtsargs...
ROBERTO MARTINESS BEĻĢIJAS VALSTSVIENĪBAS TRENERIS
...viņš var apturēt bumbu tur, kur citi vārtsargi netiek klāt.
Labi!
Četrus gadus Keilors Navass
bija komandas galvenais vārtsargs.
Tāpēc Tibo bija jācīnās par savu vietu sākumsastāvā.
Domāju, kad viņš ieradās Madrides Real, Keiloram Navasam tas bija smagi,
un smagi bija tāpēc, ka Keilors Navass
kā vārtsargs kopā ar Madrides Real izcīnīja trīs Eiropas kausus.
Bet pat tad viena no pārsteidzošākajām Kurtuā īpašībām, domāju,
ir ticība sev.
Jātiek galā ar spiedienu un jābūt garīgi noturīgam,
jo tevi kritizēs līdzjutēji, kas vienmēr ir prasīgi, un prese.
Tāpēc jākoncentrējas savam darbam, smagam darbam,
nedrīkst nokārt galvu, vienkārši jāstrādā tālāk,
un ar laiku notiks labas lietas.
Viņš ir izpelnījies kluba mīlestību un cieņu ar to...
ŽOZEPS PEDREROLS
...ka klusēdams smagi strādā.
- Izcili atvaira bumbu! - Kurtū!
Tibo kontrolē bumbu. Bumba pie Tibo.
Kanselu sit!
Viņš atvaira zemos sitienus. Viņš lec augstu gaisā...
HESUSS GALJEGO
...it kā būtu tikai 1,74 cm garš. Viņš to ir nopelnījis.
Mačos Kurtuā dara tieši to pašu, ko treniņos.
Reizēm es viņam saku: "Dod mūsu uzbrucējiem iespēju!"
Tāpēc, ka treniņos viņš neļauj viņiem iesist nevienus vārtus.
3 STUNDAS PIRMS ČEMPIONU LĪGAS FINĀLA
Tagad, dažas stundas pirms fināla,
Tibo Kurtuā ir pamanījis laimīgu sagadīšanos,
kas pēc viņa domām nesīs veiksmi.
Interesants sīkums. Manas istabas numurs beidzas ar 14.
Ejam pēc 14. kausa.
Lūk, komanda, ko sezonas sākumā norakstīja,
bet tagad to no vietas vēsturē šķir vien 90 minūtes.
Bet futbolā zaudētājus neviens neatceras.
MADRIDES REAL
Kurtuā vārtos, Karvahals, Militau, Alaba un Mendī aizsardzībā.
Spēli sāk pussargi Valverde, Modričs, Kazemiru un Kross,
Vinisiuss Žuniors un Karīms Benzemā uzbrukumā.
EIROPAS KARAĻI
STADE DE FRANCE STADIONS PARĪZE
Līdz šim brīdim viss gājis labi.
Un mēs esam gatavi stāties pretī neizbēgamajiem izaicinājumiem.
1 STUNDU PIRMS ČEMPIONU LĪGAS FINĀLA
Domāju, viņiem pietiek spēka vienā spēlē cīnīties uz visu banku.
Un Liverpūles spēlētāji to zina.
Pat ja viņi būs vadībā ar 1-0 vai 2-0, viņi zina, ka vienā brīdī
savas pārliecības dēļ
Madrides Real spēlētāji var atgūties.
Par to viņi ir jāciena.
Viņu sniegums bijis fantastisks, un tas pieder pie spēles.
Vissvarīgākais ir spēles psiholoģiskais aspekts.
Šis ir fināls. Finālā nespēlē labi.
- Jā. - Tajā uzvar vai zaudē.
Šīs komandas apņēmība un vienotība
tūliņ tiks pārbaudīta kā nekad.
Ejam, aiziet, aiziet! Uzvarēsim!
Viņus no slavas šķir
pretinieks, kas alkst atriebties
un ir gatavs atgūt Eiropas kroni.
- Esi gatavs grūtiem brīžiem? - Esam visi kopā.
- Pēc trim minūtēm jāiet laukā. - Ejam! Aiziet, aiziet!
Viens, divi, trīs, Madride! Aiziet!
2022. GADA 28. MAIJS - FINĀLS
Spēlētāji iziet laukumā
uz svarīgāko spēli klubu futbolā.
ČEMPIONU LĪGAS FINĀLS 2022
Sākas Čempionu līgas finālspēle.
Tjagu.
Tāla piespēle Hendersonam.
Viņa piespēli ar galvu uztver Aleksandrs-Arnolds.
Arnolds ar bumbu soda laukumā.
Salāhs uztver piespēli. Kurtuā atvaira.
Vārtu ielaišana fināla sākumā var izrādīties nepārvarams šķērslis.
Un Liverpūle uzņemas iniciatīvu
un izdara spiedienu Madrides laukuma pusē.
Manē.
Joprojām ar bumbu Manē.
Ak kungs!
Neticami atvaira bumbu!
Atkal Madrides garais vārtsargs Tibo Kurtuā
izglābj komandu.
Jā, droši vien visgrūtākais bija Manē sitiens.
Viņš bija tuvu un sita ļoti spēcīgi.
Apbrīnojama sajūta, kad to atvairīju.
Tobrīd es tiešām sajutu: "Labi, šodien viņiem būs ļoti grūti
iesist manos vārtos."
Konatē
virzās uz priekšu.
Aleksandra-Arnolda tālsitiens.
Flangā.
Salāhs uztver piespēli no malas un ar galvu raida Kurtuā rokās.
Viņš ir īstajā vietā, lai atvairītu bumbu.
Tuvāk puslaika beigām
Los Blancos sāk pārbaudīt Liverpūles aizsardzību.
Stade de France... Benzemā ir iespēja gūt pirmos vārtus!
Benzemā! Ak nē!
Benzemā... Bumba vārtos!
Madrides Real devis pirmo triecienu.
Bet tiesneši pārbauda, vai nav bijusi aizmugure.
Kurš pēdējais pieskārās bumbai?
Vārtus ieskaitīs vai ne?
Īsi pirms puslaika beigām gūti vārti
ir labākais paņēmiens, kā iesākt otro puslaiku.
Atkārtojums tiek pētīts no visiem rakursiem,
un Benzemā vārtus neieskaita.
Tonijs Kross meklē Benzemā.
Skan pirmā puslaika beigu svilpe.
PIRMAIS PUSLAIKS
Pēc pirmā puslaika rezultāts paliek 0-0.
Karlo Ančeloti ģērbtuvē sīki analizē komandas līdzšinējo sniegumu.
Liverpūle spēlē tik intensīvi,
ka Madridei jāuzlabo piespēļu kvalitāte.
Mēs esam pārāk lēni pie bumbas.
Nepietiekami drosmīgi, un pozīcijas nebija pareizas.
Jums jāatrod labākas pozīcijas un jāvirza bumba ātrāk.
Pēc vārtu guvuma esam pamanījuši,
ka viņi sāk no mums mazliet vairāk baidīties.
Tāpēc sāksim otro puslaiku labi, lai viņi turpina baidīties.
Labi? Uzreiz no sākumsitiena.
- Atcerieties kombinācijas. - Aiziet!
Pussargi nebija pareizajās vietās.
Otrajā puslaikā labāk jāspēlē pretuzbrukumā,
jo viņi presingoja tik stipri, ka mēs būtu varējuši nodarīt lielu postu
pretuzbrukumā.
Sākas otrais puslaiks.
Mendī ar bumbu. Piespēlē atpakaļ.
Liverpūle izdara spiedienu. Militau pārtver,
viņš labi iztur spiedienu. Raida bumbu pa labi.
Karvahals uztver un dodas uzbrukumā.
Piespēlē Kazemiru. Kazemiru Modričam.
Modriču sedz divi spēlētāji. Redzēsim, vai izdosies izvairīties.
Labs Liverpūles presings, līdz Modričs diviem tika garām.
Labi spēlē Karvahals, atrod Valverdi labajā pusē.
Valverde. Joprojām Valverde.
Joprojām Valverde. Vārti! Vārti! Vārti!
Vārti finālā bija svarīgs brīdis.
Skaistākais manā karjerā.
Vienmēr esmu sapņojis tikt līdz finālam un gūt vārtus,
un palikt pasaulē slavenākā kluba vēsturē.
Pavērsienu panāca divas Madrides Real
spožākās jaunās zvaigznes.
Vinisiuss Žuniors un Fede Valverde.
Jāspiež "play", vai ne?
Es to skaidri redzēju. Vini skrēja uz tālo vārtu stabu.
Ļāvu, lai mani vada sirds. Vai nu izdosies, vai ne.
Īstajā laikā biju īstajā vietā, lai gūtu vārtus.
Bumba ielidoja tīklā, tas ir galvenais.
Hendersons.
Salāhs.
Salāhs mēģina gūt vārtus,
un atkal priekšā ir stiprais
Tibo Kurtuā.
Apstulbusi par vārtiem, Liverpūle liek lietā visus ieročus.
Cik ilgi Tibo Kurtuā spēs atvairīt
Salāhu un Liverpūles zvērīgos uzbrucējus?
Cik ilgi izturēs Madrides aizsardzība?
Salāhs! Salāhs meklē izdevību.
Bumba soda laukumā. Salāhs sit!
Bumbu novirza cits spēlētājs. Kurtuā! Izjauca sitienu!
Redzēji, kā bumba atsitās pret citu Liverpūles spēlētāju?
- Kāds vārtsargs! Kāds vārtsargs! - Saņemieties! Sargājiet!
Liverpūle tuvojas! Mums jānoturas!
Uzmanieties! Tāla piespēle, meklē Salāhu!
Salāhs ar bumbu! Salāhs ar bumbu!
- Kurtuā! Apbrīnojami! - Dievs! Kāds vārtsargs!
Aiziet!
- Labākais Madrides Real. - Kurtuā ir leģendārs. Kāds mačs!
- Keita... - Ak dievs! Ak dievs!
Bumba Vinisiusam. Karīms otrā pusē. Un viņš uzbrūk!
Kross! Karīms otrā pusē!
Karīms piespēlē Vini.
Uzmanieties! Liverpūle kreisajā pusē pie vārtu līnijas.
Piespēlē atpakaļ! Labi, Militau!
- Tikai mierīgi! - Karīms soda laukumā.
Atrod Kamavingu, kurš piespēlē Krosam.
Kross spēlē viltīgi.
- Ļoti viltīgi! Cik laika atlicis? - Divas minūtes.
Rit spēles pēdējās sekundes.
Spēlētāji uz Madrides soliņa tikko spēj skatīties, kā biedri laukumā
cīnās, lai noturētu vadību.
Pēdējā minūte! Keita meklē Fabiņu kreisajā pusē!
Fabiņu pārslēdzas uz kreiso kāju!
Sit vārtos. Kurtuā!
Spēlei tūliņ jābeidzas. Čempioni 14. reizi!
Piecpadsmit sekundes!
Kross nogāž Keitu!
Brīvsitiens! Daži negrib, lai tas beidzas!
Spēle beigusies!
Madrides Real ir čempioni!
Četrpadsmito reizi!
Madrides Real izcīna Čempionu kausu! Eiropas čempioni!
GALĪGAIS REZULTĀTS
- Madrides Real ir uzvarējuši! Neticami! - Real ir nemirstīgi!
Viss ir beidzies.
Madrides Real kronē kā Eiropas čempionus
četrpadsmito reizi - tā vēl nav bijis.
Sezona, kas pirms 11 mēnešiem sākās ar reformējamu komandu,
kurai ticēja vien retais, tagad ieies vēsturē
kā viena no izcilākajām sezonām.
Grūti iedomāties ērkšķaināku ceļu uz finālu,
bet šis ir klubs, kurš nekad nepadodas
un atdod visu līdz galam.
Šodien man vajadzēja uzvaru finālā savas karjeras un smagā darba dēļ.
Es atgriezos Madrides Real,
un man bija brīnišķīga sezona.
Nevaru vien beigt pateikties prezidentam un spēlētājiem
par lielisko gaisotni, ko esam radījuši.
Piecas reizes uzvarēt Čempionu līgā
ir kaut kas neticams.
Svarīgākais bija uzvarēt.
Tāpēc esmu laimīgs, ka Vini iesita vārtus, bet, ja tas būtu cits spēlētājs,
es būtu tikpat laimīgs, jo gribēju uzvarēt Čempionu līgā.
Nespēju paskaidrot, kā pašlaik jūtos šajā brīnišķīgajā klubā.
Šim klubam ir gara vēsture,
un galu galā mēs parādījām pasaulei, ka esam dzīvi, esam šeit un uzvarējām.
Karīms pasniedza man savu kapteiņa rokas apsēju. Skaists žests.
Es esmu kapteinis, bet Karīms ir nospēlējis visu sezonu
un iesitis visus tos vārtus.
Tas bija tik skaisti. Un es viņam to nelūdzu.
Marselu pacels gaisā
četrpadsmito reizi izcīnīto Čempionu kausu.
UZVARĒTĀJI UEFA ČEMPIONU LĪGA 2021/2022
Paceļot kausu, es izjutu atvieglojumu.
Atvieglojumu, it kā: "Uf, esam izturējuši."
MADRIDES REAL
UEFA ČEMPIONU LĪGAS UZVARĒTĀJI 2021./22. GADĀ
Uzvarēt, spēlēt,
piederēt Madrides Real...
Viens vārds, kas nāk prātā, ir "ģimene".
Viņi ir mani draugi. Spēlētāji ir mani draugi.
Mēs esam ģimene, un laukumā to var just.
Komandas vienotībai bija izšķiroša nozīme visā,
ko šosezon esam sasnieguši.
Nekas nav neiespējams.
Šķiet, ka, uzvelkot šo balto kreklu, notiek labas lietas.
Man Madrides Real ir viss.
Vienmēr esmu sapņojis spēlēt šajā klubā.
Šeit ir māju sajūta.
Es šeit paliktu visu mūžu.
Mani vajadzēs nogalināt, lai dabūtu prom.
Valkāt šo kreklu un spēlēt šajā stadionā.
Šie līdzjutēji. Tā ir Madrides Real pievilcības atslēga.
Un 2022. gada Zelta bumbu saņem
tu, Karīm Benzemā.
Es saku, ka Zelta bumba ir individuāla un kolektīva balva.
Tāpēc es veltu šo Zelta bumbu cilvēkiem.
Madrides Real nespēlē finālos, tas uzvar.
Uzvar, uzvar, uzvar. Vienalga, kā.
Mums izdevās. Mēs uzvarējām. Tas notika.
Un tagad visi runā par 15. titulu.
Būtu jauki izcīnīt vēl vienu.
Mums te ir spēlētāji, kas varētu uzvarēt sešās Čempionu līgās.
Kāda sezona!
Kāda sezona.
Šī bijusi viena no labākajām sezonām Madrides Real vēsturē.
Tā ir mūsu gēnos.
Madrides Real līdz galam.
Tulkojusi Dace Andžāne